Diari Oficial de la Generalitat Valenciana


Sumari del DOGV 8125, del 12-09-2017 (2017/7721)

Aprovació definitiva de declaració de zona acústicament saturada (ZAS) del carrer Loreto.
-----------------------------------------------------------------------------------------

### Dades del document

Número de DOGV
:   8125

Data del DOGV
:   12-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7721


Organisme emissor
:   Ajuntament de Dénia

Tipus de document
:   Anunci

Aprovació definitiva de declaració de zona acústicament saturada (ZAS) del carrer Loreto.  
 [2017/7721]  
El Ple de l'Ajuntament, en sessió celebrada en data 31 d'agost de 2017, va adoptar, entre altres, l'acord següent:  
«Havent-se aprovat la proposta de declaració de zona acústicament saturada (ZAS) del carrer Loreto de Dénia, pel Ple de l'Ajuntament, en data 29 de desembre de 2016, i, havent-se sotmés a informació pública, amb la finalitat que qualsevol persona física o jurídica puga examinar l'expedient administratiu, i amb aquest efecte es va anunciar en el Diari Oficial de la Generalitat Valenciana número 7953, de 9 de gener de 2017, i en Levante, de data 23 de març de 2017, així com al tauler d'anuncis de l'Ajuntament, i es va notificar individualment a la Federació d'Associacions de Veïns de Dénia.  
Després d'haver transcorregut el tràmit anterior, el Ple de l'Ajuntament, en sessió celebrada el 25 de maig de 2017, desestima les al·legacions presentades contra l'aprovació de la proposta de declaració de zona acústicament saturada (ZAS) del carrer Loreto de Dénia, en data 20 de febrer de 2017, NREs: 3733, 3736, 3749 i 3757, per Daniel Costa Pastor i Pedro Javier Pérez García, en representació de l'Associació de Comerciants del carrer Loreto'Centre Històric de Dénia, respectivament, i per l'Associació d'Empresaris d'Hostaleria i Turisme de la Marina, en considerar que aquesta proposta compleix amb les condicions acústiques exigides en la Llei 7/2002, de 3 de desembre, de la Generalitat, de protecció contra la contaminació acústica i amb el procediment previst del Decret 104/2006, de 14 de juliol, del Consell, de planificació i gestió en matèria de contaminació acústica.  
  
A més, en el dit Ple, de 25 de maig de 2017, s'acorda afegir l'esmena presentada pel regidor delegat de Medi Ambient i Canvi Climàtic, després d'advertir aquest que la redacció de l'últim apartat de la primera mesura correctora, inclosa en l'annex III, pot ser susceptible d'una interpretació errònia, concretament es diu: «Així mateix, queden suspeses les llicències d'ocupació de via pública per a taules i terrasses que no estiguen autoritzades amb anterioritat a l'aprovació de la proposta de declaració de zona acústicament saturada (ZAS)»; afegint-se al final d'aquest apartat el següent: «sense que s'entenga com a noves autoritzacions les renovacions que es facen periòdicament de les ja existents».  
  
En compliment de l'article 22 del Decret 104/2006, de 14 de juliol, del Consell, de planificació i gestió en matèria de contaminació acústica, es remet com a últim tràmit previ a la seua aprovació la proposta definitiva de declaració de zona acústicament saturada (ZAS) del carrer Loreto de Dénia, a la Conselleria d'Agricultura, Medi Ambient, Canvi Climàtic i Desenvolupament Rural, a l'efecte d'obtindre el corresponent informe vinculant d'aquesta.  
Informe favorable que s'obté mitjançant la recepció de l'escrit presentat per la Direcció General de Canvi Climàtic i Qualitat Ambiental, en data 3 d'agost de 2017, NRE 17074.  
Considerant que la resolució que declare una zona acústicament saturada s'adoptarà mitjançant acord del Ple de l'Ajuntament, en el termini màxim d'un mes des de la remissió de l'informe favorable per part de la Conselleria d'Agricultura, Medi Ambient, Canvi Climàtic i Desenvolupament Rural, conforme estableix l'apartat cinqué de l'article 22 del citat Decret 104/2006, el Ple d l'Ajuntament acorda:  
  
Primer. Aprovar definitivament la declaració de zona acústicament saturada (ZAS), sense perjudici de futures ampliacions, del sector de la ciutat que es detalla a continuació: carrer Loreto, des de la plaça de la Constitució fins al carrer Desemparats.  
Segon. Aprovar la delimitació física de la zona objecte de la declaració de zona acústicament saturada que s'indica en el plànol adjunt de l'annex I.  
Tercer. Aprovar el Pla de mesures correctores que s'adjunta a aquesta proposta (annex II) en el qual es contemplen mesures concretes per a frenar i reduir la problemàtica existent en la zona. En aquest pla s'inclouen mesures per a impedir la concessió de noves llicències per a locals potencialment conflictius, limitacions horàries, mesures d'autocontrol de nivells acústics, major presència i control policial, així com mesures de prevenció encaminades a conscienciar els ciutadans, entre altres.  
Quart. Crear una comissió de seguiment sobre el compliment del Pla de mesures correctores, la qual estarà integrada pels responsables, tant polítics com administratius, en matèria de Medi Ambient i Canvi Climàtic, Urbanisme i Seguretat Ciutadana.  
Aquesta comissió de seguiment haurà de reunir-se, almenys, cada dos mesos, i s'obrirà una vegada a l'any a la participació dels veïns i dels titulars de les activitats afectades.  
Cinqué. Elaborar un document de síntesi que contindrà, com a mínim, la delimitació geogràfica de la zona acústicament saturada (ZAS), el resum de les mesures correctores adoptades i el termini previst de vigència, el qual serà remès a la Conselleria d'Agricultura, Medi Ambient, Canvi Climàtic i Desenvolupament Rural, en el termini d'un mes des de la declaració del ZAS, en format electrònic (pdf) per a facilitar la seua difusió pública en les xarxes informàtiques i telemàtiques existents, tal com indica l'article 23.5 del Decret 104/2006.  
Sisé. Publicar el text íntegre juntament amb els annexos que s'acompanyen en el Diari Oficial de la Generalitat Valenciana, perquè se'n prenga coneixement i per a l'entrada en vigor l'endemà de la seua publicació, indicant els recursos administratius i jurisdiccionals que corresponguen.»  
Cosa que es fa pública perquè se'n prenga coneixement i per a l'entrada en vigor l'endemà d'aquesta publicació en el Diari Oficial de la Generalitat Valenciana i contra aquest acord, que posa fi a la via administrativa, es podrá interposar alternativament recurs de reposició potestatiu, en el termini d'un mes davant el mateix òrgan que va dictar l'acte, o recurs contenciós administratiu davant del jutjat corresponent de la jurisdicció contenciosa administrativa, en el termini de dos mesos a comptar des de l'endemà d'aquesta publicació.  
Tot això sense perjudici d'exercitar qualsevol altre recurs que s'estime pertinent.  
  
Dénia, 1 de setembre 2017.- L'acalde president: Vicent Grimalt Boronat.  
ANNEX II  
Mesures correctores  
  
1. Suspensió de llicències  
Suspensió temporal de la concessió de noves llicències d'establiments inclosos en els epígrafs: 2.6. Activitats recreatives i d'atzar; 2.7. Activitats d'oci i entreteniment i 2.8. Activitats hostaleres i de restauració, del Catàleg d'espectacles públics, activitats recreatives i establiments públics, annex de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics.  
Queden fora d'aquesta suspensió aquelles activitats que hagen presentat el corresponent instrument d'Intervenció Administrativa, bé mitjançant declaració responsable, bé mitjançant sol·licitud de llicència d'obertura, amb anterioritat a l'aprovació de la proposta de declaració de zona acústicament saturada (ZAS).  
De la mateixa manera, aquelles activitats que es troben en funcionament no podran modificar l'abast de la seua llicència si això pot suposar una major contaminació acústica.  
No es veuran alterades les modificacions que se sol·liciten sobre el canvi de titularitat i/o arrendament de l'establiment, espectacle o activitat.  
Així mateix, queden suspeses les llicències d'ocupació de via pública per a taules i terrasses que no estiguen autoritzades amb anterioritat a l'aprovació de la proposta de declaració de zona acústicament saturada (ZAS), sense que s'entenga com a noves autoritzacions les renovacions que es facen periòdicament de les ja existents.  
  
2. Limitació horària per als establiments subjectes a la Llei 14/2010  
  
L'horari de tancament de les activitats situades en la zona objecte de declaració, englobades en els grups B, J i L, serà l'indicat en l'ordre que cada any publica l'òrgan competent de l'administració autonòmica en matèria d'espectacles, i no podrà ampliar-se l'horari genèric dels divendres, dissabtes i vespres de festius per als citats grups d'activitats incloses en el tram proposat del carrer Loreto, des del 15 de juny fins al 31 de setembre de cada anualitat; a excepció de les festes locals o patronals que sí que tindran l'ampliació prevista d'1 hora més.  
  
  
3. Presència policial  
Durant els caps de setmana, en els períodes anuals de màxima afluència de públic que així s'establisquen, s'intensificarà la vigilància policial i control efectiu per part de la policia local del compliment de l'horari de tancament dels establiments.  
  
4. Control policial  
La policia local vigilarà que l'horari de les terrasses amb taules i cadires siga des de les 08.00 del matí fins a la 1.30 h de la matinada.  
  
Així mateix, s'incrementarà la vigilància pel que fa al compliment íntegre de la normativa reguladora d'ocupació de la via pública.  
  
5. Autocontrol acústic  
Revisió de les llicències municipals en instruments d'intervenció administrativa de les activitats i instal·lacions de l'àmbit territorial, amb l'objectiu de fer complir els condicionants establits per a la reducció progressiva dels nivells de recepció sonora i aconseguir els objectius de qualitat sonora establits per a aquesta.  
A més, hauran de controlar-se els nivells d'emissió sonora dels camions i maquinària vinculada a les activitats de recollida de residus i neteja viària.  
  
6. Actuació dels serveis municipals de neteja i recollida de residus  
  
Els serveis municipals de neteja viària no realitzaran les seues tasques abans de les 07.00 hores del matí, si és amb una agranadora mecànica, ni abans de les 07.30 hores, si és amb la fregadora, i, pel que fa a la recollida de deixalles, no es realitzarà abans de les 06.00 hores del matí.  
  
  
7. Prevenció de la contaminació mitjançant conscienciació ciutadana  
Es faran campanyes de conscienciació amb el següent contingut:  
Inserció de cartellera en els espais publicitaris instal·lats en els accessos al carrer Loreto des de la plaça de la Constitució fins a l'avinguda de València.  
Creació de díptics sobre conscienciació ciutadana, en matèria de sorolls, amb repartiment a tots els establiments públics.  
Col·locació de 3 semàfors indicadors acústics acoblats als fanals.  
  
Establir un programa anual de sensibilització i conscienciació per als empleats del servei municipal de neteja i recollida de deixalles i, especialment, per als titulars de les activitats instal·lades en el carrer Loreto.  
Vigència de les mesures correctores: atés l'article 31 de la Llei 7/2002, les mesures adoptades es mantindran en vigor mentre no quede acreditada la recuperació dels nivells superats mitjançant un informe tècnic, o bé es resolga el cessament de la declaració de zona acústicament saturada pel Ple de l'Ajuntament de Dénia.